เฮลิคอปเตอร์เอกชน ตกที่ขอนแก่น ยืนยันนักบิน-ผู้โดยสารดับ 3 ราย (คลิป)
เครดิตภาพจาก บรรเทาขามนคร และเครือข่ายเพื่อนเตือนภัย จ.ขอนแก่น,คืบหน้าเหตุเฮลิคอปเตอร์ตกที่ จ.ขอนแก่น ล่าสุดทราบ เป็นรุ่น ยูโรคอปเตอร์ AS355 NP ของ เฮลิลักซ์ อวิเอชั่น เบื้องต้น เสียชีวิต 3 ราย คาดทัศนวิสัยไม่ดี,เมื่อเวลา 10.30 น. วันที่ 18 ก.ค. 2561 ความคืบหน้าเหตุเฮลิคอปเตอร์ตกที่ จ.ขอนแก่น ล่าสุด พ.ต.อ.กีรติกร อมรพัฒน์ภาคิน ผกก.สภ.ชนบท ได้รับแจ้งจากศูนย์วิทยุ 191 ว่าเกิดเหตุเครื่องบินตก บริเวณทุ่งนาบ้านหูลิง ม.2 ต.วังแสง อ.ชนบท จ.ขอนแก่น มีผู้เสียชีวิตจำนวนมาก หลังรับแจ้งจึงรายงานให้ผู้บังคับบัญชาทราบก่อนรุดไปตรวจสอบที่เกิดเหตุ พร้อมกับ พล.ต.ต.พรหมณัฎเขต ฮามคำไพ ผบก.ภ.จว.ขอนแก่น, พ.ต.อ.นพดล เพ็ชร์สุทธิ์ รอง ผบก.ภ.จว.ขอนแก่น, พ.อ.พิทักษ์พล ชูศรี หัวหน้ากองข่าว กกล.รว.จว.ขอนแก่น, แพทย์เวร รพ.ชนบท และหน่วยกู้ชีพ อบต.วังแสง,ทราบแล้วว่าเป็นเฮลิคอปเตอร์โดยสารแบบ ยูโรคอปเตอร์ AS355 NP (ปัจจุบันเป็น แอร์บัส เฮลิคอปเตอร์) ของบริษัท เฮลิลักซ์ อวิเอชั่น จำกัด ตกอยู่กลางทุ่งนา สภาพพังยับเยิน ชิ้นส่วนของเครื่องบินกระจัดกระจายเกลื่อนพื้นที่ โดยมีไฟลุกไหม้ตลอดเวลา เจ้าหน้าที่จึงระดมเครื่องดับเพลิงแบบเคลื่อนที่เข้าสกัดและควบคุมเพลิง พร้อมทั้งกันพื้นที่ไม่ให้ผู้ที่ไม่มีส่วนเกี่ยวข้องเข้าในพื้นที่โดยเด็ดขาด และพบชิ้นส่วนของผู้ตายทั้งหมด 3 ราย ทราบชื่อเพียง 1 ราย คือ  และ นายเสกสรร วรรณา 51 ปี ชาวบ้าน ถ.ประชาพัฒนา ต.ในเมือง อ.เมือง จ.เพชรบูรณ์,สอบถามไปยัง ว่าที่ ร.ต.อัธยา ลาภมาก ผู้อำนวยการท่าอากาศยานขอนแก่น ทราบว่า เจ้าหน้าที่ทุกส่วนงานอยู่ระหว่างการตรวจสอบที่เกิดเหตุ เบื้องต้นมีรายงานว่าพบเสียชีวิต 3 ราย โดยเครื่องบินลำดังกล่าวได้รับรายงานว่า ออกจากสนามบินฝึกบิน จ.สระบุรี และขอผ่านเส้นทางขอนแก่น เท่านั้น ก่อนขาดการติดต่อในพื้นที่ อ.ชนบท จ.ขอนแก่น โดยรายละเอียดต่างๆ นั้น กรมท่าอากาศยานจะส่งทีมสืบสวนลงพื้นที่อีกครั้ง ,ผู้อำนวยการท่าอากาศยานขอนแก่น กล่าวด้วยว่า เบื้องต้นคาดการณ์ว่าทัศนวิสัยไม่ดี เนื่องจากพื้นที่ขอนแก่นซึ่งเป็นเส้นทางการจราจรทางอากาศนั้นมีเมฆปกคลุมพื้นที่อย่างต่อเนื่อง และฝนตกตลอดเวลา และขณะนี้เจ้าหน้าที่ทุกส่วนงานกำลังลงพื้นที่เพื่อตรวจสอบที่เกิดเหตุรวมทั้งการเก็บรวบรวมข้อมูล เนื่องจากจุดที่เกิดเหตุนั้นมีฝนตกอยู่ตลอดเวลา.
คืบหน้าเหตุเฮลิคอปเตอร์ตกที่ จ.ขอนแก่น ล่าสุดทราบ เป็นรุ่น ยูโรคอปเตอร์ AS355 NP ของ เฮลิลักซ์ อวิเอชั่น เบื้องต้น เสียชีวิต 3 ราย คาดทัศนวิสัยไม่ดี
เฮลิคอปเตอร์,เฮลิคอปเตอร์ตก,ขอนแก่น,เฮลิลักซ์ อวิเอชั่น,ท่าอากาศยานขอนแก่น,ข่าวทั่วไป